سيرة سيف بن ذى يزن ، ملحمه مصريه شعبيه طويله من 17 جزء بطلها سيف بن ذى يزن سليل ملوك حمير اللى ألهب المشاعر الشعبيه لدوره فى التاريخ و طرده للأحباش من جنوب جزيرة العرب. مع ان القصه عن موضوع الصراع مابين العرب و الحبش و الزنوج لكن زيها زى سيرة الظاهر بيبرس اتكتبت فى مصر و القاهره بالذات و بيدل على كده اسامى الاشخاص و الاماكن اللى مذكوره فيها. الملحمه بتحكى بطريقه اسطوريه عن اعتناق سيف بن ذى يزن للاسلام و نشأة القرى و المدن و الاماكن و مجى نهر النيل مصر و بتوصف الرحلات و المغامرات اللى عملها سيف و ولاده و الأرواح المسخره ليه و قصص غرامياته.